laion/Wikipedia-Exotic huggingface dataset:
The Least You Can Do

The Least You Can Do — ინგლისელი მომღერალ და სიმღერების ავტორ ფილ კოლინზის სიმღერა. იგი შეტანილია მუსიკოსის 2002 წლის ალბომში Testify. სიმღერის თანაავტორია დერილ სტერმერი. The Least You Can Do – 4:23 Wake Up Call – 4:14 Hey, Now Sunshine – 5:02
ჩავლეიშვილი

საკუთარი სახელი ჩავლეიშვილი შეიძლება აღნიშნავდეს ერთ-ერთს ჩამოთვლილთაგან: აპოლონ ჩავლეიშვილი — მომღერალი, ლოტბარი ილარიონ ჩავლეიშვილი — მომღერალი სამუელ ჩავლეიშვილი — მომღერალი
ვიქტორ ცენტერაძე

ვიქტორ (ბიქტორ) ლუკას ძე ცენტერაძე (დ. 1888, სოფ. ბერეჟოული, ახლანდ. ჩოხატაურის მუნიციპალიტეტი, — გ. 1 სექტემბერი, 1924, თბილისი) — ქართველი პოლიტიკოსი, სოციალ-დემოკრატი (მენშევიკი). დაიბადა გლეხის ოჯახში. იყო მუშა-რკინიგზელი, სოციალ-დემოკრატიული პარტიის წევრი 1912 წლიდან. პირველი რესპუბლიკის წლებში (1918-1921) იყო აქტიურ პარტიულ და პროფკავშირულ სამუშაოებზე. საქართველოს საბჭოთა ოკუპაციის შემდეგ, 1921 წელს 3 თვით დააპატიმრეს. 1922 წლის აგვისტო-ოქტომბერში კვლავ პატიმრობაში იყო მეტეხის ციხეში. გათავისუფლებისთანავე საბჭოთა ხელისუფლებამ საზღვარგარეთ გაასახლა. 1924 წელს ცენტერაძე, როგორც სოციალ-დემოკრატიული პარტიის საზღვარგარეთის ბიუროს რწმუნებული, ვალიკო ჯუღელთან და სხვა ლიდერებთან ერთად მალულად დაბრუნდა საქართველოში საყოველთაო აჯანყების მომზადებაში მონაწილეობის მიზნით, მაგრამ საბჭოთა უშიშროების სამსახურმა დააპატიმრა და შეიარაღებული გამოსვლების ჩახშობის შემდეგ დახვრიტა. „დახვრეტილია აჯანყების დროს...“ : 1924 წლის აჯანყების 70 წლისთავი // საქართველოს რესპუბლიკა. - თბილისი, 1994. - 27 აგვისტო. - N151(953). აბდუშელი შ., ვასო ნოდია და ბიქტორ ცენტერაძე // „ბრძოლა“ : ჟურნალი, პარიზი, 1925, № 3, გვ. 22-25. ვიქტორ ცენტერაძე — საქართველოს პირველი რესპუბლიკის (1918-1921) პროსოპოგრაფიული ბაზა (ილიას სახელმწიფო უნივერსიტეტის ლინგვისტურ კვლევათა ინსტიტუტი)
ცინცქილაძე

საკუთარი სახელი ცინცქილაძე შეიძლება აღნიშნავდეს ერთ-ერთ შემდეგ პიროვნებათაგანს: ზურაბ ცინცქილაძე — ქართველი მსახიობი, პოლიტიკოსი მემედ ცინცქილაძე — საბჭოთა მილიციის გენერალ-მაიორი
კარლუკები

კარლუკები (ასევე ქარლუქები, ქარლუკები, კარლუქები, ძველი თურქული:𐰴𐰺𐰞𐰸, ქარლუქ,, გამ. ჩინ.: 葛逻禄; ტრად. ჩინ.: 葛邏祿 სპარს. خَلُّخ, ხარლლოხ, არაბ. قارلوق ქარლუქ) — მომთაბარე თურქული ტომების კავშირი, რომლებიც ცხოვრობდნენ ყარა-ირტიშის (შავი ირტიში) რეგიონში და ტარბაგატაის მთებში ალთაის დასავლეთით ცენტრალურ აზიაში. მათი სახელი ქვია თურქული ენების სამხრეთ-აღმოსავლურ ჯგუფს კარლუკური ენები, რომელიც სხვებთან ერთად მოიცავს: უზბეკურ, უიღურულ და ილი თურქულ ენებს. Damgaard, P. B.; et al. (May 9, 2018). „137 ancient human genomes from across the Eurasian steppes“. Nature. Nature Research. 557 (7705): 369–373. Bibcode:2018Natur.557..369D. doi:10.1038/s41586-018-0094-2. hdl:1887/3202709. PMID 29743675. S2CID 13670282. ციტირების თარიღი: April 11, 2020. Z. V. Togan: The Origins of the Kazaks and the ôzbeks, H.B. Paksoy, IUE.it, webpage: IUE-5 დაარქივებული 2020-11-08 საიტზე Wayback Machine. . ↑ Ethno Cultureerral Dictionary, TÜRIK BITIG
ჰიუ ჰადსონი

ჰიუ ჰადსონი (ინგლ. Hugh Hudson; დ. 25 აგვისტო, 1936, უესტ-ენდი — გ. 10 თებერვალი, 2023, ჰამერსტიმი, გაერთიანებული სამეფო) — ბრიტანელი კინორეჟისორი, სცენარისტი და პროდიუსერი. ჰადსონმა განათლება მიიღო იტონის კოლეჯში. 1960 წელს, პარიზში გატარებული წლების შემდეგ, დაბრუნდა სამშობლოში და სათავეში ჩაუდგა დოკუმენტური ფილმების კომპანიას. თავიდან დგამდა დოკუმენტურ, შემდეგ მოკლემეტრაჟიან და სატელევიზიო ფილმებს. დიდ კინემატოგრაფში პოულარობა მოუტანა 1979-80 წლებში გადაღებულმა ფილმმა „ცეცხლოვანი ეტლები“, რომელმაც მოიპოვა კანის კინოფესტივალის (1981) 2 პრემია, 4 „ოსკარი“ (ნომინირებული 7-დან, 1982), 3 ბაფტა (1982) და სხვა მრავალი პრიზი. ჰიუ ჰადსონი — კინოფილმების ინტერნეტ მონაცემთა ბაზა (ინგლისური)
მცირე წინტალა

მცირე წინტალა (ლათ. Charadrius dubius) — ფრინველი მეჭვავიასნაირთა რიგისა. ძალიან ჰგავს საყელოიან წინტალას, მაგრამ უფრო პატარაა. ზომასა და შეფერილობაში სქესთა შორის განსხვავება თითქმის არაა გამოხატული. სხეულის სიგრძეა 14–15 სმ, ფრთების შლილი 42–48 სმ, მასა 32–48 გ. თავი შავი და თეთრი ზოლებითაა, მუცელი თეთრი, ფრთები ყავისფერი. საყელოიანი წინტალასაგან განსხვავებით, მცირე წინტალას პირველი რიგის პირველი მომქნევი ბუმბულის ღერო მთლიანად თეთრია, მისი წვეროს მცირე ნაწილის გარდა. დანარჩენი მომქნევების ღეროები კი მუქია. ქუთუთოების შიშველი კიდეები თვალის ირგვლივ წარმოქმნიან ყვითელ რგოლს. ნისკარტი შავია, ნისკარტქვედას მხოლოდ ძირია მოყვითალო. ფეხები მოყვითალოა. აღწერილია 3 ქვესახეობა. Ch. d. curonicus (Gmelin, 1789) Ch. d. dubius (Scopoli, 1786) Ch. d. jerdoni (Legge, 1880) საქართველოში მოიპოვება ჩრდილოური მცირე წინტალა (Ch. d. curonicus). გავრცელებულია სამხრეთი სკანდინავიიდან, პორტუგალიიდან და კანარის კუნძულებიდან იაპონიამდე და ფილიპინის კუნძულებამდე. სამხრეთით ვრცელდება ჩრდილოეთ აფრიკაში, შრი-ლანკაზე და ახალ გვინეაზე. იზამთრებს ეკვატორულ აფრიკაში, არაბეთის ნახევარკუნძულზე და აზიის სამხრეთ ნაწილში. საქართველოში ცნობილია როგორც მობუდარი ფრინველი. ბინადრობს მდინარეებისა და ტბების ქვიშიან, უფრო იშვიათად რიყიან სანაპიროებზე, ზოგჯერ ბუდობს შლამიან ნაპირებზეც. ქვიშნარებსა და დიუნებზე შეიძლება შეგვხვდეს წყლიდან საკმაოდ მომშორებითაც. ტბები, რომლის ნაპირებთანაც მცირე წინტალა ბუდობს, მომლაშოც შეიძლება იყოს. ბუდეს აკეთებს ქვიშის მცირე ჩაღრმავებაში, ფოთლების მცირე ამონაფენით ან ამონაფენის გარეშე. მაისის ბოლოს ან ივნისის დასაწყისში დებს 4–5 კვერცხს. ინკუბაცია 22 დღემდე გრძელდება. გამოჩეკიდან ერთი-ორი საათის შემდეგ მართვეები ტოვებენ ბუდეს. მცირე წინტალას ძირითად საკვებს შეადგენს პატარა ზომის ჭიები, ლოკოკინები, ხოჭოები და მათი ლარვები, რომელთაც ფრინველი პოულობს ქვიშიან ნაპირებზე სირბილის დროს. კუჭში ნაპოვნია წვრილი თესლებიც. ↑ 1.0 1.1 1.2 1.3 1.4 1.5 1.6 კუტუბიძე მ., საქართველოს ფრინველების სარკვევი, თბ.: „თბილისის უნივერსიტეტის გამომცემლობა“, 1985. — გვ. 242–243. ↑ Little Ringed Plover Bird Facts (Charadrius dubius) en. Birdfact. ციტირების თარიღი: 31 ივლისი, 2023 ↑ Little Ringed Plover Facts | Charadrius dubius. The RSPB. ციტირების თარიღი: 31 ივლისი, 2023 ↑ Charadrius dubius. Animal Diversity Web. ციტირების თარიღი: 31 ივლისი, 2023
საბჭოთა კავშირის თასი რაგბიში

საბჭოთა კავშირის თასი რაგბიში თამაშდებოდა 1936 წლიდან. თბილისის „ლოკომოტივმა“ 1978 წელს, ხოლო ქუთაისის რაგბის გუნდმა ორჯერ (1987 და 1990 წლებში) მოიპოვა საბჭოთა კავშირის თასი. ↑ http://rugbystat.pythonanywhere.com/tournaments/353/1977-78/874/ ↑ https://rugbystat.droppages.com/1988#cup ↑ https://rugbystat.droppages.com/1990#cup
საბჭოთა კავშირის თასი თხილამურებით სრიალში

საბჭოთა კავშირის თასი თხილამურებით სრიალში — საუკეთესო საბჭოთა მოთხილამურეების შეჯიბრი. პირველად 1969 წელს ჩატარდა ბაკურიანში და შემდეგ ყოველწლიურად ტარდებოდა. 1969-1991 წლებში სულ 23-ჯერ ჩატარდა.
ხაბაძე

საკუთარი სახელი ხაბაძე შეიძლება აღნიშნავდეს ერთ-ერთ შემდეგ პიროვნებათაგანს: არჩილ ხაბაძე — პოლიტიკოსი ენვერ ხაბაძე — მოცეკვავე, ქორეოგრაფი
ჰარტმან ფონ აუე

ჰარტმან ფონ აუე (გერმ. Hartmann von Aue; დ. დაახლოებით 1165 ― გ. დაახლოებით 1215) — გერმანელი პოეტი. მონაწილეობდა ჯვაროსნულ ლაშქრობაში 1189-1191 წლებში. აღსანიშნავია მისი სარაინდო რომანები „ერეკი“ (1180) და „ვაინი“ (1200), რელიგიური თხზულებები „გრეგორიუსი“ (1187) და „საწყალი ჰაინრიხი“ (1195), მანვე შექმნა „სიმღერები“, რომელშიც გაერთიანდა 13 სამიჯნურო და 3 ჯვაროსნული სიმღერა, აგრეთვე „წიგნაკი I“ - თავისებური გაბაასება გულსა და სხეულს შორის და „წიგნაკი II“ - მოთქმა სიყვარულის გამო. ქართული საბჭოთა ენციკლოპედია, ტ. 11, თბ., 1987. — გვ. 605. ჰარტმან ფონ აუე — ნამუშევრები საიტზე Internet Archive  „ჰარტმან ფონ აუე“ . ენციკლოპედია ამერიკანა. 1920. დამოწმებას აქვს ცარიელი უცნობი პარამეტრ(ებ)ი: |HIDE_PARAMETER15=, |HIDE_PARAMETER13=, |HIDE_PARAMETER2=, |HIDE_PARAMETER21=, |HIDE_PARAMETER8=, |HIDE_PARAMETER17=, |HIDE_PARAMETER20=, |HIDE_PARAMETER5=, |HIDE_PARAMETER7=, |HIDE_PARAMETER4=, |HIDE_PARAMETER22=, |HIDE_PARAMETER16=, |HIDE_PARAMETER19=, |HIDE_PARAMETER18=, |HIDE_PARAMETER6=, |HIDE_PARAMETER9=, |HIDE_PARAMETER10=, |HIDE_PARAMETER11=, |HIDE_PARAMETER1=, |HIDE_PARAMETER23=, |HIDE_PARAMETER14=, |HIDE_PARAMETER3=, და |HIDE_PARAMETER12= (დახმარება) ↑ verschiedene Autoren Allgemeine Deutsche Biographie / Hrsg.: Historische Commission bei der königl. Akademie der Wissenschaften — L: Duncker & Humblot, 1875. <a href="https://wikidata.org/wiki/Track:Q2079"></a><a href="https://wikidata.org/wiki/Track:Q2818964"></a><a href="https://wikidata.org/wiki/Track:Q316626"></a><a href="https://wikidata.org/wiki/Track:Q14565672"></a><a href="https://wikidata.org/wiki/Track:Q590208"></a> ↑ 2.0 2.1 2.2 Deutsche Nationalbibliothek Record #118546228 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 3.0 3.1 CONOR.SI <a href="https://wikidata.org/wiki/Track:Q16744133"></a> ↑ 4.0 4.1 ArhivX LOD <a href="https://wikidata.org/wiki/Track:Q56461074"></a> ↑ Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 6.0 6.1 AlKindi <a href="https://wikidata.org/wiki/Track:Q101207543"></a><a href="https://wikidata.org/wiki/Track:Q104244355"></a> ↑ 7.0 7.1 CONOR.SR <a href="https://wikidata.org/wiki/Track:Q101552642"></a> ↑ 8.0 8.1 KANTO – Kansalliset toimijatiedot — National Library of Finland. <a href="https://wikidata.org/wiki/Track:Q420747"></a><a href="https://wikidata.org/wiki/Track:Q104089764"></a> ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a> ↑ LIBRIS — 2012. <a href="https://wikidata.org/wiki/Track:Q1798125"></a>
ხაბაზი

საკუთარი სახელი ხაბაზი შეიძლება აღნიშნავდეს ერთ-ერთ შემდეგ პიროვნებათაგანს: ასლან ხაბაზი — ქართველი ექიმი-ინფექციონისტი კობა ხაბაზი — ქართველი პოლიტიკოსი
ხეჩინაშვილი

საკუთარი სახელი ხეჩინაშვილი შეიძლება აღნიშნავდეს ერთ-ერთ შემდეგ პიროვნებათაგანს: გერა ხეჩინაშვილი — ქართველი არქიტექტორი გიორგი ხეჩინაშვილი — ქართველი ექიმი-ალერგოლოგი, პოლიტიკოსი სიმონ ხეჩინაშვილი — ქართველი ექიმი, ოტორინოლარინგოლოგი სიმონ ხეჩინაშვილი — ქართველი ექიმი, საზოგადო მოღვაწე
Cantharellus cinnabarinus

Cantharellus cinnabarinus — სოკოს სახეობა მიქლიოს გვარისა. კარგი ხარისხის საჭმელი სოკოა. იზრდება დიდ ჯგუფებად ჩრდილოეთ ამერიკის ფოთლოვან და შერეულ ტყეებში, ზაფხულიდან შემოდგომამდე. სოკო პირველად აღწერა ამერიკელმა მიკოლოგმა ლუის დეივიდ შვაინიცმა 1822 წელს როგორ Agaricus cinnabarinus. 1832 წელს შვაინიცმა სოკო მიქლიოს (ლათ. Cantharellus) გვარში გადაიტანა. სამეცნიერო სინონიმები: Agaricus cinnabarinus Schwein., 1822 basionym Hygrophorus cinnabarinus (Schwein.) Sacc., 1887 Chanterel cinnabarinus (Schwein.) Murrill, 1913 ქუდის დიამეტრი — 1-4 სმ, თავიდან ამოზნექილი, შემდგომში ჩაზნექილია, არათანაბარი ტალღოვანი კიდეებით. წითელი, ასაკთან ერთად მოვარდისფრო წითელი, ბოჭკოვანი. რბილობი — შედარებით თხელი, ხორცოვან-ბოჭკოვანი. სასიამოვნო მოტკბო სუნითა და ოდნავ მომწარო გემოთი. დაზიანებისას ფერს არ იცვლის. ფეხის სიგრძე —1,5-4 სმ, სიგანე 1 სმ, ცილინდრული, მოვარდისფრო ან წითელი. ჰიმენოფორი — დანაოჭებული, დამავალი, კარგად განვითარებული ზედაპირით, ფირფიტების მსგავსი. ფსევდოფირფიტები სქელია, განტოტებული, ვარდისფერი. სპორების ფხვნილი — მოვარდისფრო კრემისფერი. სპორები — 9×5 მკმ, ელიფსისებური. იზრდება ნიადაგზე, დიდ ჯგუფებად, იშვიათად ერთეულებად ფართოფოთლოვან და შერეულ ტყეებში; მიკორიზას უპირატესად წარმოქმნის მუხასა და წიფელთან. ურჩევნია მჟავე ნიადაგი. გავრცელებულია ჩრდილოეთ ამერიკის აღმოსავლეთ ნაწილში (ძირითადად აშშ-ში), ასევე ცენტრალურ ამერიკაში (ძირითადად მექსიკაში). გავრცელების არეალი აგრეთვე მოიცავს აღმოსავლეთ აზიასა (იაპონია და მალაიზია) და ავსტრალიას. სეზონი — ზაფხულიდან შემოდგომამდე. კარგი ხარისხის საჭმელი სოკოა, ახასიათებს სასიამოვნო მოტკბო გემო და ოდნავ მომწარო გემო. თუმცა შეიცავს დიდი რაოდენობით წყალს (90%-დე). გამოიყენება ახალი, შემწვარი, მოხარშული და გამხმარი სახით. მისგან ამზადებენ სხვადასხვა წვნიან კერძებს, აგრეთვე ახმობენ და სანელებელად იყენებენ. გამოუცდელ მესოკოვეს იგი შესაძლოა აერიოს საჭმელად უვარგის სახეობაში Hygrocybe cantharellus, რომელიც განსხვავდება განტოტებული ფირფიტებითა და შედარებით თხელი კიდეებით. Hygrocybe cantharellus Cantharellus cinnabarinus Index Fungorum-ზე (ინგლისური) Cantharellus cinnabarinus MycoBank-ზე (ინგლისური) ↑ Schweinitz, L.D. von (1832) , In: Trans. Am. phil. Soc., New Series 4(2):153. ↑ Лессо Т. Грибы, определитель / пер. с англ. Л. В. Гарибовой, С. Н. Лекомцевой. — М.: „Астрель“, «АСТ», 2003. — С. 30. — ISBN 5-17-020333-0. ↑ Cantharellus cinnabarinus. MushroomExpert. დაარქივებულია ორიგინალიდან — 18 იანვარი, 2023. ციტირების თარიღი: 5 ივლისი, 2023. ↑ Chanterelle – Identification, Distribution, Edibility, Ecology, Sustainable Harvesting – Galloway Wild Foods. ციტირების თარიღი: 2021-04-04 ↑ Kuo, M.. (June 2003) Cantharellus cinnabarinus. MushroomExpert.Com. ციტირების თარიღი: 2011-03-23 ↑ Cantharellus cinnabarinus (Schwein.) Schwein.. ბიომრავალფეროვნების გლობალური საინფორმაციო ფონდი. ციტირების თარიღი: 5 ივლისი, 2023. ↑ Miller Jr., Orson K.; Miller, Hope H. (2006). North American Mushrooms: A Field Guide to Edible and Inedible Fungi. FalconGuides. Guilford, CN: Globe Pequot Press. p. 333. ISBN 978-0-7627-3109-1. "Cantharellus cinnabarinus
სიმონ ხეჩინაშვილი (დ. 1859)

სიმონ ივანეს ძე ხეჩინაშვილი, ხეჩინოვი, (დ. 1859, ახალციხე, — გ. 1926, ბერლინი) — ქართველი ექიმი, საზოგადო მოღვაწე. სიმონ ხეჩინაშვილი წარმოშობით იყო ახალციხელ კათოლიკეთა ოჯახიდან. დაამთავრა ქუთაისის გიმნაზია, შემდეგ — მოსკოვის უნივერსიტეტის სამედიცინო ფაკულტეტი (1884). დახელოვნდა საფრანგეთში, გერმანიაში, შვედეთში. საქართველოში დაბრუნების შემდეგ ძირითადად ქუთაისშიმოღვაწეობა. სხვადასხვა დროს იყო ქუთაისის ქალაქის ამბულატორიის, გიმნაზიის ექიმი, ქუთაისის სამედიცინო საზოგადოების თავმჯდომარე. მისი ინიციატივით (დ. ნაზარიშვილთან და გ. გოკიელთან ერთად) ქუთაისში აშენდა 250 საწოლიანი საავადმყოფო. უსასყიდლოდ მკურნალობდა ქუთაისის თეატრის დასს, დასავლეთ საქართველოს ღარიბ მოსახლეობას, კითხულობდა საგანმანათლებლო ლექციებს სამედიცინო თემებზე. მისი პუბლიკაციები ხშირად იბეჭდებოდა საქართველოს იმდროინდელ პრესაში. სამედიცინო პრაქტიკის პარალელურად ეწეოდა საზოგადოებრივ საქმიანობას. იყო ქუთაისის გუბერნიის ღარიბ სტუდენტთა დამხმარე საზოგადოების თავმჯდომარე. 1892 წელს ქუთაისის სათათბიროს მესამე თანრიგის ხმოსნად აირჩიეს. 1912 წლიდან იყო „ქართველთა შორის წერა-კითხვის გამავრცელებელი საზოგადოების“ ქუთაისის განყოფილების გამგეობის წევრი. 1925 წელს სამკურნალოდ ჩავიდა ბერლინში, სადაც მისი ქალიშვილი მარიამი (მარუსა) და სიძე ტიტე მარგველაშვილი ცხოვრობდნენ. გარდაიცვალა იქვე. დაკრძალულია ქუთაისში. სიმონ ხეჩინაშვილი — საქართველოს ბიოგრაფიული ლექსიკონი სიმონ ივანეს ძე ხეჩინაშვილი — საქართველოს პირველი რესპუბლიკის (1918-1921) პროსოპოგრაფიული ბაზა (ილიას სახელმწიფო უნივერსიტეტის ლინგვისტურ კვლევათა ინსტიტუტი) ხეჩინაშვილი-მარგველაშვილი მარიამ სიმონის ასული. „საზოგადოებრივი არქივი“, საბჭოთა წარსულის კვლევის ლაბორატორია.
ხოზრევანიძე

საკუთარი სახელი ხოზრევანიძე შეიძლება აღნიშნავდეს ერთ-ერთ შემდეგ პიროვნებათაგანს: თემურ ხოზრევანიძე — ქართველი სპორტსმენი (ბერძნულ–რომაული ჭიდაობა) ნოე ხოზრევანიძე — ქართველი აგრონომი, პოლიტიკოსი რატი ხოზრევანიძე — ქართველი სპორტსმენი (ბერძნულ–რომაული ჭიდაობა)
შკანთის ხის ეკლესია

შკანთის ხის ეკლესია — არქიტექტურული ძეგლი საამეგრელო-ზემო სვანეთის მხარეში, მარტვილის მუნიციპალიტეტის სოფელ შკანთის სასაფლაოზე. შკანთის ხის ეკლესია დგას მცირე შემაღლების მქონე ხელოვნურ სუბსტრუქციაზე, რომელიც მოწყობილია ნატეხი რიყის ქვით. ეკლესია სწორკუთხედს წარმოადგენს. კარი დასავლეთ და ჩრდილოეთ კედელშია გაჭრილი. ცენტრალური შესასვლელი, სწორედ დასავლეთ მხრიდანაა. ამ მხარეს კარის წინ ბეტონის ცოკოლზე პორტიკია მოწყობილი, რომლის გადახურვაც ხის სვეტებს ეტრდნობა ორი მხრიდან. სამხრეთ კედელში დიდი ზომის სწორკუთხა ფანჯრის ღიობია დატანილი. ხის კედლები ნაგებია თანაბარი ზომის კარგად დამუშავებული ფიცრებისაგან. დარბაზს, ისევე როგორც დასავლეთ პორტიკს, ორქანობა გადახურვა აქვს. გადახურულია აზბოცემენტის ფილებით. დასავლეთ ფასადი, პორტიკის გადახურვის თავზე, ხისავე მასალით ამოყვანილი, თაღოვანი დეკორითაა გაფორმებული, რომლის ცენტრშიც ხის ჯვარია განთავსებული. პორტიკის სამხრეთ დასავლეთით ხის ბოძებზე გამართულ კონსტრუქციაზე, რომელიც სამრეკლოს ფუნქციას ასრულებს, ზარია განთავსებული.  კულტურული მემკვიდრეობის პორტალი, № 41458
თოთაძე

საკუთარი სახელი თოთაძე შეიძლება აღნიშნავდეს ერთ-ერთ შემდეგ პიროვნებათაგანს: ანზორ თოთაძე — ქართველი ეკონომისტი ლაშა თოთაძე — ქართველი ფეხბურთელი
კიკალიშვილი

საკუთარი სახელი კიკალიშვილი შეიძლება აღნიშნავდეს ერთ-ერთ შემდეგ პიროვნებათაგანს: თამაზ კიკალიშვილი — ქართველი მოცეკვავე თენგიზ კიკალიშვილი — ქართველი მოქანდაკე ლიანა კიკალიშვილი — ქართველი ანატომი მამუკა კიკალიშვილი — ქართველი ფოტოგრაფი
გიგანების კომპლექსი

გიგანების კომპლექსი — კომპლექსური ძეგლი რაჭა-ლეჩხუმი-ქვემო სვანეთის ლენტეხის მუნიციპალიტეტში მისი ჩრდილოეთი და სამხრეთი ფასადი ყრუა, ხოლო აღმოსავლეთ ფასადზე - ერთი ტრაპეციის ფორმის სარკმელია დატანებული, რომლის ჭრილიც გარედან ვიწროა, ხოლო შიგნიდან გაფართოებული.კომპლექსი მოიცავს ერთმანეთის მიჯრით აგებულ ორ დარბაზ-მაჩუბსა და ორ კოშკს.Ისინი ნაშენია ქვის ირეგულარული წყობით, კირის დუღაბზე. აღმოსავლეთით, დამრეც ფერდობზე მდებარე კოშკი ოთხსართულიანია.ადრე ფასადები სრულად იყო შელესილი ხოლო ახლა ნალესობა მხოლოდ ადგილ-ადგილ არის შემორჩენილი. სახურავი მოწყობილია ხის კონსტრუქციაზე გამართული ფიქალის ფილებით. Მეპატრონეს თქმით, სახურავი დაახლოვებით 10 წლის წინ არის შეკეთებული. Კოშკი მასზე მიდგმულ დარბაზ-მაჩუბს დასავლეთ კედლის მეორე სართულზე გაჭრილი სწორკუთხა კარით უკავშირდება. აღნიშნული დარბაზ - მაჩუბის სახურავი, სართულშუა გადახურვა და კედლების ზედა ნაწილი ჩაქცეულია.მის აღმოსავლეთ ფასადზე, პირველი სართული დონეზე დატანებულია ორი საძელე ღიობი, მეორე სართულზე კი 2 კარი. Სამხრეთ კედელზე დატანებულია ერთი სარკმელი, ერთი სწორკუთხა კარი, ერთი თაღჩა და ორი საძელი ფოსო. Კოშკში საინტერესოა სარკმლის მოყვანილობა. Მისი ჭრილი გარედან ვიწროა და სამკუთხა ფორმის, ხოლო შიგნიდან კი მკვეთრად გაფართოებული და სწორკუთხა მოყვანილობის. Სარკმელს გააჩნია საფეხუროვანი რაფა. Სამხრეთი კედელი ყრუა. Ხოლო დასავლეთ კედლის შემორჩენილ ნაწილზე დატანებულია ორი ღიობი. Ასევე აღსანიშნავია ის ფაქტი რომ ზემოაღწერილ დარბაზ-მაჩუბს დასავლეთის მხრიდან მიდგმული აქვს ასევე დარბაზ-მაჩუბი და კოშკი, რომელთაგანაც მხოლოდ კედლების ნაწილია შემორჩენილი. Კომპლექსის დასავლეთით, დაახლოვებით 40 მეტრში მდებარეობდა კოშკი და სატრაპეზო, რომელთაგანაც ახლა მხოლოდ მცირე ნაწილიღაა შემორჩენილი.  კულტურული მემკვიდრეობის პორტალი, № 42616
სიღნაღის წმინდა სტეფანეს ეკლესია

სიღნაღის წმინდა სტეფანეს ეკლესია — არქიტექტურული ძეგლი საქართველოში, სიღნაღის მუნიციპალიტეტში. ტაძარი ააგეს 1762 წელს. ტაძარი ციხესიმაგრის ნანგრევებში მდებარეობს, ერთ-ერთ დანგრეულ კოშკში. ნაკურთხია როგორც წმინდა სტეფანეს ტაძარი. არქიტექტურული ძეგლი წმინდა სტეფანეს ეკლესია მდებარეობს კახეთის მხარეში, კერძოდ სიღნაღის მუნიციპალიტეტში, ილია ჭავჭავაძის ქუჩაზე დგას რიყის ქვით ნაშენი, ქონგურებიანი მრგვალი კოშკი და ციხის ნანგრევები. წმ. სტეფანეს ეკლესია ამ კოშკის შიგნით მდებარეობს. გარედან მისი დანახვა შეუძლებელია. კოშკის გვერდით, ქუჩიდან ქვის კიბე ადის, რომელიც სამრეკლოს ადგება. სამრეკლო კოშკის კედელშია ჩაშენებული. სამრეკლო ეკლესიის კარიბჭის ფუნქციასაც ასრულებს. კოშკის აღმოსავლეთი კედელი გაჭრილია და წმ. სტეფანეს მცირე ზომის, დარბაზული ეკლესიაა ჩაშენებული. გარედან ეკლესიი ირგვლივ საკმაოდ მცირე ადგილია. წმ. სტეფანეს ეკლესიის ინტერიერი ვიწრო და წაგრძელებულია, აღმოსავლეთით საკურთხევლის აფსიდით. დარბაზი შეისრული კამარითაა გადახურული. ასევე შეისრული პორმისაა საბჯენი თაღები. ინტერიერში ჩანს რესტავრაციის კვალი მაგალითად ადგილები რომელიც ახალი აგურით არის აღდგენილი. ტაძრის აღმოსავლეთი ნაწილი უფრო ძველია. ეკლესიას ორი შესასვლელი აქვს სამხრეთიდან და დასავლეთიდან. ორი ვიწრო სარკმელია გაჭრილი აფსიდსა და დასავლეთის კედელში. გარედან ეკლესიისსადა ფასადი აქვს. ნაშენია რიყის ქვისა და აგურის შერეული წყობით. ფასადებზე ასევე შეიმჩნევა ახალი რესტავრაციის დროინდელი ახალი აგურიც. გადახურულია ორფერდა კრამიტის სახურავით. აქედან მიემართება კიბე, რომლითაც კოშკში ავდივართ, საიდანაც ეკლესიას ზევიდან დავყურებთ. წმ. სტეფანეს ეკლესიის საკურთხევლის აფსიდში მოხატულობის ფრაგმენტები გაირჩევა. სამრეკლო აგურითაა ნაშენი. მის ღიობებს შეისრული ფორმა აქვთ. სამრეკლოს თავზე ახალი ფანჩატური ადგას.  კულტურული მემკვიდრეობის პორტალი, № 217
მეშველიანი

საკუთარი სახელი მეშველიანი შეიძლება აღნიშნავდეს ერთ-ერთ შემდეგ პიროვნებათაგანს: გოგი მეშველიანი — ქართველი პოლიტიკოსი, ფინანსისტი თენგიზ მეშველიანი — ქართველი არქეოლოგი კახაბერ მეშველიანი — ქართველი ფეხბურთელი სოსო მეშველიანი — ქართველი პოეტი
ქარსელაძე

საკუთარი სახელი ქარსელაძე შეიძლება აღნიშნავდეს ერთ-ერთ შემდეგ პიროვნებათაგანს: გია ქარსელაძე — 9 აპრილის ტრაგედიის გმირი ვახტანგ ქარსელაძე — ქართველი მოჭადრაკე, მწვრთნელი ვახტანგ ქარსელაძე — ქართველი მრეწველი, პოლიტიკოსი ვლადიმერ ქარსელაძე — ქართველი პოლიტიკოსი, სახელმწიფო მოხელე ირაკლი ქარსელაძე — ქართველი ეკონომისტი, სახელმწიფო მოხელე ნინი ქარსელაძე — ქართველი საესტრადო მომღერალი რუსუდან აფხაზავა-ქარსელაძე — ქართველი ექიმი, პედიატრი
თამარ რევია

თამარ რევია (დ. 1907 — გ. აგვისტო, 1983) — ქართველი ქველმოქმედი. თამარ რევია დაიბადა 1907 წელს. თამარის პირველი მეუღლე მანჯგალაძე საგარეო საქმეთა სამინისტროში მუშაობდა. რაღაც დანაშაულისათვის 32 კაცთან ერთად გაასამართლეს და დახვრეტა მიუსაჯეს. თამარი გადასახლებას რომ გადაერჩინა, მისმა ძმამ, ლევან რევიამ, აბელ ენუქიძეს სთხოვა დახმარება. მან ურჩია, სასწრაფოდ უცხოელზე გაეთხოვებინათ. მართლაც, ერთ ახალგაზრდა გერმანელ სამხედრო ინჟინერს, კარლ ტიცს გააყოლეს, რომელიც საქართველოში მუშაობდა. ამ პერიოდში ჰიტლერმა გამოსცა ბრძანება, ყველა გერმანელის სამშობლოში დაბრუნების შესახებ, ტიციც წავიდა გერმანიაში და ცოლიც თან წაიყვანა. მათ ორი შვილი ჰყავდათ — კარლი და ვივიანი. თამარი ქართულ შტაბში, გიორგი მაღალაშვილის სოციალურ განყოფილებაში მუშაობდა. ამ პერიოდში ქმარი გაეყარა და ბავშვებიც წაართვა. აქტიურად ეხმარებოდა მეორე მსოფლიო ომის ბოლო პერიოდში პოლონეთიდან და ჩეხოსლოვაკიიდან ლტოლვილ ქართველებს. ამ საქმეში ამს ეხმარებოდა შოთა ბერეჟიანი, მისი მომავალი მეუღლე, რომელზეც დაქორწინდა 1945 წელს. ისინი ფლობდნენ რესტორან „ფრანკო-ჟორჟიენს“. რესტორანი გაკოტრდა და გაყიდეს. თამარმა შვილები მოძებნა და ამერიკიდან ახალგათხოვილი ქალიშვილი ჩამოიყვანა. ლევილში ერთ ოთახში ცხოვრობდნენ. ცოტა ხნის შემდეგ ლევილთან ახლოს, ლინასში დაიწყეს სახლის მშენებლობა, რომელიც ლატარიაში მოგებული 600 ათასი ფრანკის წყალობით დაამთავრეს. 1982 წელს თამარმა ოპერაცია გაიკეთა. 1983 წელს გარდაიცვალა. დაკრძალულია ლევილის ქართულ სასაფლაოზე დაუშვილი რ., თამარ რევია — „მადამ ტიცი“ და გრიგოლ რობაქიძის „მეგი“, პრაიმტაიმი, 2011, 17 ოქტომბერი, N 42, გვ. 44-45 აბდუშელი ლ., თამარა ბერეჟიანის გამოსათხოვარი, თავისუფლების ტრიბუნა, პარიზი, 1984, N 42, გვ. 26 ჟღენტი მ., მოგონება თამარ ბერეჟიანზე, გუშაგი, პარიზი, 1984, N 1, გვ. 63–64 თამარ რევია — საქართველოს ბიოგრაფიული ლექსიკონი
თრედზი

თრედზი (ინგლ. Threads) — სოციალური მედია და სოციალური ქსელის სერვისი, რომელიც ეკუთვნის ამერიკულ ტექნოლოგიურ კომპანიას Meta Platforms. აპლიკაცია თავდაპირველად შეიქმნა ინსტაგრამის ბაზაზე. დასარეგისტრირებლად მომხმარებლებს უნდა ჰქონდეს Instagram ანგარიში. მომხმარებლების იუზერნეიმები როგორც ინსტაგრამში, ასევე თრედზიში იდენტურია. თრედზიში მომხმარებელს შეუძლია ტექსტისა და სურათების გამოქვეყნება, სხვისი პოსტებისთვის პასუხის გაცემა და ამ პოსტების დალაიქება. აპლიკაცია Twitter-ის მსგავსად ფუნქციონირებს და ხშირად მოიხსენიება, როგორც მისი „მკვლელი“. აპლიკაცია ხელმისაწვდომია iOS-სა და Android-ზე. ↑ Isaac, Mike (2023-07-05). „Threads, Instagram’s ‘Twitter Killer,’ Has Arrived“. The New York Times (ინგლისური). ISSN 0362-4331. ციტირების თარიღი: 2023-07-06. ↑ Ghaffary, Shirin. (2023-07-05) What you need to know about Threads, Instagram’s new Twitter killer app en. ციტირების თარიღი: 2023-07-06 ↑ Isaac, Mike (2023-07-05). „Threads, Instagram’s ‘Twitter Killer,’ Has Arrived“. The New York Times (ინგლისური). ISSN 0362-4331. ციტირების თარიღი: 2023-07-06. ↑ Facebook’s Meta launches ‘Twitter killer’ social network Threads en. ციტირების თარიღი: 2023-07-06
ბაბლუანი

საკუთარი სახელი ბაბლუანი შეიძლება აღნიშნავდეს ერთ-ერთს ჩამოთვლილთაგან: გელა ბაბლუანი — კინორეჟისორი თეიმურაზ ბაბლუანი — კინორეჟისორი, მსახიობი, მწერალი
გაზდელიანი

საკუთარი სახელი გაზდელიანი შეიძლება აღნიშნავდეს ერთ-ერთ შემდეგ პიროვნებათაგანს: ბესიკ გაზდელიანი — ქართველი ეკონომისტი, პოლიტიკოსი თენგიზ გაზდელიანი — ქართველი ექიმი, პოლიტიკოსი, სპორტსმენი თენგიზ გაზდელიანი — ქართველი სპორტსმენი (მკლავჭიდი)